section_heading: Naftna industrija
paragraph_text: Većina rezervi nafte nalazi se u delti rijeke Niger u južnom dijelu zemlje. Ona obuhvaća površinu od 70.000 kvadratnih kilometara na kojoj živi preko 30 milijuna ljudi, tj. četrdesetak različitih etničkih skupina. Procjenjuje se kako Nigerija leži na 35 milijardi barela nafte (deseto mjesto na svijetu) i da obiluje prirodnim plinom. Naftne korporacije kao što su Shell, BP, Mobil, Chevron, Total, Agip te Nigerijska nacionalna naftna kompanija (NNPC) već preko 40 godina održavaju dobre veze s korumpiranim vlastima i nastavljaju kolonizatorsku praksu Britanaca a to je eksploatiranje nafte unatoč prosvjedima lokalnog stanovništva koje od silnog izvoza nafte i zarade ne osjeća nikakvo poboljšanje.